Document ID: 32008D0938

KOMISSION PÄÄTÖS,
tehty 9 päivänä joulukuuta 2008,
yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 annetussa neuvoston asetuksessa (EY) N:o 732/2008 säädetystä kestävää kehitystä ja hyvää hallintoa koskevan erityisen kannustusmenettelyn edunsaajamaiden luettelosta
(tiedoksiannettu numerolla K(2008) 8028)
(2008/938/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 sekä asetusten (EY) N:o 552/97 ja (EY) N:o 1933/2006 ja komission asetusten (EY) N:o 1100/2006 ja (EY) N:o 964/2007 muuttamisesta 22 päivänä heinäkuuta 2008 annetun neuvoston asetuksen (EY) N:o 732/2008 (1) ja erityisesti sen 10 artiklan 2 kohdan,
sekä katsoo seuraavaa:
(1)
Asetuksessa (EY) N:o 732/2008 säädetään kestävää kehitystä ja hyvää hallintoa koskevan erityisen kannustusmenettelyn soveltamisesta kehitysmaihin, jotka täyttävät tietyt asetuksen 8 ja 9 artiklassa vahvistetut vaatimukset.
(2)
Kehitysmaiden, jotka haluavat päästä osallisiksi tästä erityisestä kannustusmenettelystä, oli esitettävä komissiolle 31 päivään lokakuuta 2008 mennessä asiaa koskeva pyyntö, johon on liitetty kattavat tiedot tiettyjen yleissopimusten ratifioinnista, niiden määräysten asianmukaista täytäntöönpanoa koskevasta lainsäädännöstä ja toimenpiteistä sekä kyseisten maiden sitoumuksesta hyväksyä asianomaisissa yleissopimuksissa ja niihin liittyvissä asiakirjoissa vahvistettu valvonta- ja tarkastelumekanismi ja noudattaa sitä koskevia määräyksiä kaikilta osin. Jotta pyyntöön voidaan suostua, on lisäksi katsottava, että kyseinen maa on asetuksen (EY) N:o 732/2008 8 artiklan 2 kohdassa määritelty muita heikommassa asemassa oleva maa.
(3)
Komissio on tutkinut esitetyt pyynnöt asetuksen (EY) N:o 732/2008 10 artiklan 1 kohdan mukaisesti ja laatinut luettelon vaatimukset täyttävistä edunsaajamaista. Tällä perusteella näille maille olisi myönnettävä oikeus erityiseen kannustusmenettelyyn 1 päivän tammikuuta 2009 ja 31 päivän joulukuuta 2011 väliseksi ajaksi.
(4)
Asetuksen (EY) N:o 732/2008 10 artiklan 6 kohdan mukaisesti näissä tutkimuksissa tarkastellaan myös niiden vaatimusten täyttymistä, joita tarkastellaan Sri Lankaa (2) ja El Salvadoria (3) koskevissa meneillään olevissa tutkimuksissa, jotka komissio on käynnistänyt neuvoston asetuksen (EY) N:o 980/2005 (4) 18 artiklan 2 kohdan nojalla.
(5)
Julkaisemalla tämä päätös viipymättä Euroopan unionin virallisessa lehdessä voitaisiin varmistaa, että täytetään asetuksen (EY) N:o 732/2008 10 artiklan 3 kohdan mukainen velvollisuus julkaista Euroopan unionin virallisessa lehdessä ilmoitus, jossa on luettelo maista, joilla on oikeus kestävää kehitystä ja hyvää hallintoa koskevaan erityiseen kannustusmenettelyyn 1 päivästä tammikuuta 2009.
(6)
Tässä päätöksessä säädetyt toimenpiteet ovat yleisten tullietuuksien komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Kestävää kehitystä ja hyvää hallintoa koskevaa erityistä kannustusmenettelyä, josta säädetään asetuksessa (EY) N:o 732/2008, sovelletaan seuraaviin kehitysmaihin 1 päivän tammikuuta 2009 ja 31 päivän joulukuuta 2011 välisenä aikana:
(AM)
Armenia
(AZ)
Azerbaidžan
(BO)
Bolivia
(CO)
Kolumbia
(CR)
Costa Rica
(EC)
Ecuador
(GE)
Georgia
(GT)
Guatemala
(HN)
Honduras
(LK)
Sri Lanka
(MN)
Mongolia
(NI)
Nicaragua
(PE)
Peru
(PY)
Paraguay
(SV)
El Salvador
(VE)
Venezuela.
2 artikla
Tämä päätös on osoitettu seuraaville: Armenian tasavalta, Azerbaidžanin tasavalta, Bolivian tasavalta, Costa Rican tasavalta, Ecuadorin tasavalta, El Salvadorin tasavalta, Georgia, Guatemalan tasavalta, Hondurasin tasavalta, Kolumbian tasavalta, Mongolia, Nicaraguan tasavalta, Paraguayn tasavalta, Perun tasavalta, Sri Lankan demokraattinen sosialistinen tasavalta ja Venezuelan bolivariaaninen tasavalta.
Tehty Brysselissä 9 päivänä joulukuuta 2008.

Labels: 10
3
19